सूचना और प्रसारण मंत्रालय
फिल्म प्रभाग ने भारत के उत्तर-पूर्वी क्षेत्र की संस्कृति और इतिहास को दिखाने के लिए "कलर्स ऑफ नॉर्थ-ईस्ट" पेश की
फिल्म प्रभाग भारत सरकार के सूचना एवं प्रसारण मंत्रालय के 'आजादी का अमृत महोत्सव' उत्सव के एक हिस्से के रूप में फिल्मों के विशेष पैकेज "कलर्स ऑफ़ नॉर्थ ईस्ट" के माध्यम से पूर्वोत्तर राज्यों के उल्लेखनीय आदिवासी नेताओं और स्वतंत्रता सेनानियों के योगदान के साथ समृद्ध संस्कृति और विरासत का जश्न मना रहा है। इस पैकेज में उल्लेखनीय हस्तियों से लेकर क्षेत्र के सांस्कृतिक, सामाजिक, साहित्यिक और राजनीतिक इतिहास तक की फिल्में शामिल हैं। फिल्म्स डिवीजन की वेबसाइट और यूट्यूब चैनल पर आज  से मंगलवार  तक 'कलर्स ऑफ नॉर्थ ईस्ट' दिखाई जाएगी।
इसमें दिखाई जा जा रही फिल्में हैं:
लोकोप्रिया गोपीनाथ बोरदोलोई  इस पैकेज की शुरुआत असम के स्वतंत्रता सेनानी डॉ. गोपीनाथ बोरदोलोई की जीवनी कथा से होती है। यह फिल्म उनके जन्म, शिक्षा और देश को आज़ाद कराने के लिए उनके बलिदान के बारे में जानकारी देती है।
रानी मा गैदिन्लिउ  रानी मा गैदिन्लिउ की एक प्रेरक कहानी प्रस्तुत करती हैं, जो नगालैंड की एक स्वतंत्रता सेनानी और सामाजिक धार्मिक सुधारक थीं।
ज्योति प्रसाद: द वर्सेटाइल जीनियस  -यह ऑफबीट जीवनी फिल्म असम की कलात्मक दुनिया में एक नया मोड़ देने वाले व्यक्तित्व ज्योति प्रसाद अग्रवाल पर है।
राजा ऑफ़ नोंगखलाव  -यह फिल्म मेघालय के दूरदर्शी नेता यू तिरोत सिंह और देश की आजादी के लिएउनके संघर्ष पर है।
यू तिरोत सिंग और यू कियांग नांगबाह, द पैट्रियट्स  -यह फिल्म अपने गहन चित्रण के साथ मेघालय के दो स्वतंत्रता सेनानियोंयू तिरोत सिंग और यू कियांग नंगबाह के योगदान पर प्रकाश डालती है।
इंडियाज स्ट्रगल फॉर फ्रीडम:टेल्स ऑफ करेज  -यह फिल्म आज़ादी की लड़ाई में 1857 से ही मणिपुर के योगदान के इतिहास को बताती है। उस समय मणिपुर पर महाराजा चंद्र कीर्ति सिंह का शासन था।
राजर्षि भाग्यचंद्र ऑफ़ मणिपुर  - यह फिल्म भाग्यचंद्र के जीवन को एक मैतेई योद्धा और राजा, एक धन्य वैष्णव और धार्मिक सुधारक, एक आध्यात्मिक दूरदर्शी और उत्कृष्ट कलाकार के रूप में प्रकट करती है। उन्होंने मणिपुरी रास की रचना की थी जो भारत के सभी शास्त्रीय नृत्यों में सबसे उत्कृष्ट है।
सत्र्स एंड नामघर्स ऑफ़ असम  यह फिल्म असमिया पहचान की उत्पत्ति के विकास में सत्र और नामघर की भूमिका पर प्रकाश डालती है। सत्र और नामघर शंकराचार्य द्वारा स्थापित किए गए थे। धार्मिक पहलू के साथ यह असमिया सामाजिक और सांस्कृतिक जीवन का एक अहम हिस्सा बन गया।
हिज मैजेस्टी,द अहोम्स  -अहोम्स ने असमिया समुदाय के इतिहास और पहचान के साथ-साथ अपने राज्य असम की भौगोलिक सीमा को भी आकार दिया है।
ट्रिब्यूट टू अरुणाचल  -अरुणाचल प्रदेश पूर्वोत्तर क्षेत्र में स्थित भारत के रणनीतिक रूप से महत्वपूर्ण राज्यों में से एक है। यह फिल्म अपने लोगों और स्थानों के माध्यम से राज्य की विविध सांस्कृतिक विरासत को उजागर करती है।
मणिपुर  – यह फिल्म घाटी और पहाड़ी क्षेत्रों में मणिपुर के लोगों के आकर्षक जीवन और उनके आकर्षक त्योहारों और नृत्यों को प्रस्तुत करती है।
हार्ट ऑफ़ डार्कनेस - मेघालय की गुफाओं को ढकने वाले रहस्य केल पर्दे को तराशे हुए चमत्कारों की एक आकर्षक दुनिया को प्रकट करने के लिए उठाया गया है।
आर्कियोलॉजी एंड मोनुमेंट्स ऑफ़ त्रिपुरा - यह फिल्म त्रिपुरा से मिले मंदिरों और अन्य पुरातात्विक अवशेषों, स्मारकों और पुरावशेषों का दस्तावेज है।
माई लैंड,माई पीपल  -यह फिल्म नगालैंड की भूमि और वहां के लोगों का रिकॉर्ड है और इस क्षेत्र के विकास और संस्कृति को विस्तार से दिखाती है।
सिक्किम - उत्तर-पूर्वी हिमालय में बसे सिक्किम को पारंपरिक रूप से आध्यात्मिक शांति के निवास के रूप में देखा जाता रहा है। यह फिल्म 1890 से सिक्किम के राजनीतिक इतिहास को बयां करती है।
एम्चैंटिंग मिजोरम -यह फिल्म मिजोरम की कृषि सम्पदा,बुनाई परंपरा और प्राकृतिक सुंदरता का वर्णन करती है।
यह विशेष पैकेज आज से शुरू होकर 3 दिनों के लिए https://filmsdivision.org/डॉक्यूमेंट्री ऑफ़ द वीक और https://www.youtube.com/user/Films Division पर दिखाया जा रहा है।